הפילהרמונית של ברלין

הפילהרמונית של ברלין (בגרמנית: Berliner Philharmoniker) היא בין התזמורות הראשונות במעלה בעולם. המנצח הראשי שלה הוא המנצח הרוסי קיריל פטרנקו, שנכנס לתפקיד בשנת 2019. התזמורת נוסדה בברלין בשנת 1862 על ידי בנימין בילזה, בשם "התזמורת של בילזה". בשנת 1882 ניתן לה שמה הנוכחי, והיא התארגנה מחדש בניהולו הפיננסי של הרמן וולף. מנצחה הראשון בניהול החדש היה לודוויג פון ברנר; בשנת 1887 הצטרף לתזמורת הנס פון בילו, מחשובי המנצחים בעולם, ושמה של התזמורת התבסס יותר ויותר, עם הנס ריכטר, פליקס ויינגרטנר, ריכרד שטראוס, גוסטב מאהלר, יוהאנס ברהמס ואדוארד גריג כמנצחים אורחים במהלך השנים הבאות. בשנת 1895 התמנה ארתור ניקיש למנצח ראשי. החליף אותו בשנת 1923 וילהלם פורטוונגלר. התזמורת המשיכה לנגן כל שנות מלחמת העולם השנייה ועברה, כמעט ללא פער זמנים, לנגן תחת שרביטו של לאו בורכארד. עם מותו, התמנה סרג'יו צ'ליבידאקה תחתיו. פורטוונגלר חזר בשנת 1952 ונשאר עד מותו בשנת 1954. מחליפו היה הרברט פון קאראיין האגדי, שנשאר עם התזמורת עד 1989 ופרש חודשים ספורים לפני מותו. בניצוחו הפיקה התזמורת מספר רב ועצום של הקלטות וסיירה ברחבי העולם. קלאודיו אבאדו היה למנצח ראשי אחריו. הוא הרחיב את רפרטואר התזמורת מעבר ליצירות הליבה הקלאסיות והרומנטיות, אל המוזיקה המודרנית יותר של המאה ה-20. סיימון ראטל הציב כתנאי לחתימתו על החוזה עם הפילהרמונית של ברלין שזו תהיה למוסד ציבורי בניהול שיתופי, שבידו הכוח לקבל החלטות אמנותיות ופיננסיות משלו. לשם כך נדרש שינוי בחוק המדינה, שאושר בשנת 2001 ואיפשר לו להצטרף לארגון בשנת 2002. אולם הקונצרטים של התזמורת נהרס בזמן המלחמה, בשנת 1944, ונבנה מחדש בשנת 1963, על ידי האדריכל הנס שארון. התזמורת הקליטה גם אלבום בשם "רגע של תהילה" עם להקת הרוק הכבד הגרמנית "סקורפיונז", בשנת 2000. הפילהרמונית של ברלין תומכת גם בכמה הרכבי מוזיקה קאמרית שרוב חבריה הם נגני התזמורת. הכנר הישראלי גיא בראונשטיין שימש ככנר ראשי בתזמורת בין השנים 2000–2013. בשנת 2009 התמודד הוויולן הישראלי עמיחי גרוס על משרת הוויולן הראשי וזכה בה. ישראלי נוסף שהיה בתזמורת בין השנים 2007–2021 הוא נגן הבסון מור בירון. קיריל פטרנקו (2019 –ממשיך) סיימון ראטל (2002 – 2018) קלאודיו אבאדו (1989 – 2002) הרברט פון קאראיין (1954 – 1989) וילהלם פורטוונגלר (1952 – 1954) סרג'יו צ'ליבידאקה (1945 – 1952) לאו בורכארד (מאי – אוגוסט 1945) וילהלם פורטוונגלר (1922 – 1945) ארתור ניקיש (1895 – 1922) הנס פון בילוב (1887 – 1892) הקלטות התזמורת זכו לאין-ספור פרסים ואותות הוקרה, ובהם: פרסי קלאסיקל בריט לאלבום השנה של תזמורת/הרכב: הפילהרמונית של ברלין וסר סיימון ראטל על מאהלר, סימפוניה מס' 5 (2003) פרס גראמי על הביצוע התזמורתי הטוב ביותר: מישל גלוץ (מפיק), הרברט פון קאראיין (מנצח) והפילהרמונית של ברלין על בטהובן: כל מחזור הסימפוניות (9) (1979). פרסי גראמופון להקלטה התזמורתית של השנה: הפילהרמונית של ברלין/סר סיימון ראטל, מאהלר, סימפוניה מס' 10 בפה # מז'ור, (EMT (2002 מדיה וקבצים בנושא הפילהרמונית של ברלין בוויקישיתוף אתר האינטרנט הרשמי של הפילהרמונית של ברלין הפילהרמונית של ברלין, ברשת החברתית פייסבוק הפילהרמונית של ברלין, ברשת החברתית אקס (טוויטר) הפילהרמונית של ברלין, ברשת החברתית אינסטגרם הפילהרמונית של ברלין, סרטונים בערוץ היוטיוב הפילהרמונית של ברלין, במסד הנתונים הקולנועיים IMDb (באנגלית) הפילהרמונית של ברלין, באתר ספוטיפיי הפילהרמונית של ברלין, באתר Last.fm (באנגלית) הפילהרמונית של ברלין, באתר AllMusic (באנגלית) הפילהרמונית של ברלין, באתר MusicBrainz (באנגלית) הפילהרמונית של ברלין, באתר דיזר הפילהרמונית של ברלין, באתר Discogs (באנגלית) הפילהרמונית של ברלין, באתר Songkick (באנגלית) הפילהרמונית של ברלין, באתר בילבורד (באנגלית) הפילהרמונית של ברלין, באתר אנציקלופדיה בריטניקה (באנגלית) התזמורת הפילהרמונית של ברלין, דף שער בספרייה הלאומית חגי חיטרון, הנגן הישראלי עמיחי גרוס נבחר להיות ויולן ראשון בתזמורת הפילהרמונית של ברלין, באתר הארץ, 11 בפברואר 2010